CELEX: 62013TN0140
Language: et
Date: 2013-03-08 00:00:00
Title: Kohtuasi T-140/13: 8. märtsil 2013 esitatud hagi — Scheepsbouw Nederland versus komisjon

25.5.2013   
            
            
               ET
            
            
               Euroopa Liidu Teataja
            
            
               C 147/22
            
         8. märtsil 2013 esitatud hagi — Scheepsbouw Nederland versus komisjon
   (Kohtuasi T-140/13)
   2013/C 147/39
   Kohtumenetluse keel: inglise
   
      Pooled
   
   
      Hageja: Scheepsbouw Nederland (Rotterdam, Madalmaad) (esindajad: advokaat K. Struckmann ja barrister G. Forwood)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Euroopa Komisjoni 20. novembri 2012. aasta otsus asjas SA.34736 (kapitalirendi korras omandatud teatava vara ennetähtaegne amortiseerimine), avaldatud Euroopa Liidu Teatajas 13. detsembril 2012 (ELT 2012 C 384, lk 2); ja
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja ühe väite, mille kohaselt komisjon ei ole järginud ELTL artikli 108 lõiget 3 ja nõukogu määruse (EÜ) nr 659/1999 (1) artikli 4 lõikeid 2 ja 3.
   Sellega seoses väidab hageja, et arvestades käesolevaid asjaolusid ning seda, et esialgse kontrolli menetluse raames komisjoni poolt läbi viidud sisuline hindamine ei olnud piisav ega täielik, on olemas piisavad tõendid tõsiste raskuste kohta kavandatud meetme hindamisel. Seega ei oleks komisjon oma esialgse hindamise tulemusena saanud otsustada, et kõnealune meede ei ole riigiabi ELTL artikli 107 lõike 1 tähenduses. Komisjonil ei olnud muud võimalust kui algatada ELTL artikli 108 lõike 2 alusel ametlik uurimismenetlus.
   
      (1)  Nõukogu 22. märtsi 1999. aasta määrus (EÜ) nr 659/1999, millega kehtestatakse üksikasjalikud eeskirjad EÜ asutamislepingu artikli 93 kohaldamiseks (EÜT 1999 L 83, lk 1; ELT eriväljaanne 08/01, lk 339).